text: Eldur í oljugoymslu á Krim
text: #000001
text: Russar siga, at tað er eitt ukrainskt dronuálop, sum er orsøkin – Tamarhald er á eldinum, og ongar fráboðanir hava verið um fólkaskaða
text: #000002
text: Í morgun kom eldur í eina oljugoymslu í havnabýnum Sevastopol á Krim-hálvoynni.
text: #000003
text: Eldur kom í fýra oljutangar, men tamarhald er nú á eldinum, og ongar fráboðanir hava verið um fólkaskaða, skrivar Reuters.
text: #000004
text: Sambært russum er tað eitt ukrainskt dronuálop, sum er orsøkin. Hendingin fer tó ikki at ávirkaða veitingina av olju í býnum, sigur guvernørurin sambært CNN.
text: #000005
text: Talsfólk hjá ukrainska herinum sigur seg ikki hava nakrar upplýsingar, sum geva ábendingar um, at ukrainar standa aftanfyri eldin.
text: #000006
text: Russland hersetti í 2014 ukrainsku Krim-hálvoynna, og síðan Russland gjørdi innrás í Ukraina í februar í fjør, hava fleiri álop verið framd á økið.
text: #000007
text: – Veðurlagsbroytingar góðar fyri ferðavinnuna
text: #000013